open-index/open-wikipedia-markdown huggingface dataset:
שמעון ראם

**שמעון ראם** ( נולד ב-24 במאי 1940) הוא פעיל חברתי, סופר ויקיר העיר חיפה.

## ביוגרפיה
ראם נולד בפתח תקווה ולמד בבית הספר שארית ישראל בפתח תקווה ובישיבת הדרום ברחובות וכן בסמינר למורים שהיה צמוד לישיבה.

בסוף שנות החמישים, לאחר בקשה אישית של דוד בן-גוריון, ראש ממשלת ישראל דאז, התנדב לשרת בדימונה כמורה ומנהל בבית הספר "עלומים", שהיה בית הספר התיכון הדתי היחיד בדימונה באותה תקופה. באמצע שנות השישים נשלח כשליח עלייה על ידי הסוכנות היהודית לעיר נאפולי שבאיטליה על מנת לנהל את עליית יהודי רומניה לישראל, תפקיד אותו ניהל ביד רמה.

עם שובו לארץ, שירת בשורה של תפקידים במשרד הדתות ובכלל זה עוזר מנכ"ל, מנהל מחלקת הקבורה, ומנהל מחוז חיפה והצפון. באמצע שנות השבעים הקים בהתנדבות בעיירה מעלות, את קריית החינוך הדתית. בתחילת שנות השמונים במסגרת מבצע שלמה ניהל במסגרת משרד החינוך את קליטת עולי אתיופיה בכל מחוז הצפון. לאורך השנים שימש כיו"ר ועד הורים של שלושה בתי ספר והיה חבר בוועד השכונתי של שכונת נווה שאנן בחיפה.

עם צאתו לגמלאות הקים בחיפה בהתנדבות את המדרשה ללימודי המחתרות, שעוסקת במתן הדרכה בבתי ספר ולציבור הרחב על תקופת טרום הקמת המדינה. הקים בבית הספר תל חי בחיפה מוזיאון לתולדות תקופת טרום המדינה. עבור תרומתו הרבה לעיר חיפה הוענק לו ב-2015 תואר "יקיר העיר חיפה"

ראם הוא חבר מרכז ליכוד ופועל רבות להנחלת מורשת זאב ז'בוטינסקי ובית"ר לציבור הרחב ובכלל זה דאג להעביר בכנסת את "חוק זאב ז'בוטינסקי".

מתגורר בנווה שאנן בחיפה.

## ספריו
* חיפה בלהבות – תולדות האצ"ל בחיפה
* לא כולם ידעו את שמם – סיפורם של ילדים שהוסתרו בתקופת השואה אצל משפחות נוצריות
* סבא מספר לגל- זיכרונות ילדות אישים מפתח תקווה של שנות ה-40 של המאה שעברה
* הקנטוניסטים – על ילדים יהודים שגויסו לצבא הרוסי במאה ה-19 וה-20
* הפולש – תיאור אישי בהתמודדות עם מחלת הסרטן
* מצבות מספרות בחיפה – תיאור דמויות שונות הקבורות בעיר והשפעתם על ההיסטוריה העירונית והישראלית
* השבויות ממלחמת השחרור – קורותיהן של כמאה נשים שנפלו בשבי הירדנים במלחמת השחרור
* אוצר הטמפלרים האבוד – רומן לבני הנעורים על אוצר דמיוני קדום והחיפוש אחריו
* הגיבורה מהפלמ"ח – רומן לבני הנעורים על חברת פלמ"ח וקורותיה בימי טרום והקמת המדינה
* הטנק עולה – אסופת סיפורים קצרים לבני הנעורים
* מצבות מספרות באם המושבות – סיפורם של ראשוני פתח התקווה
* ממעמקים - רומן לבני הנעורים על לוחמי מלחמת השחרור
* הספיטפייר האדום - רומן לבני הנעורים על מטוס אחד וחבורה נחושה של טייסים וטייסות שכנגד כל הסיכויים היו הזרוע האווירית של צה"ל במלחמת השחרור
* התרופה – רומן לבני הנעורים המתארת את הדרך למציאת תרופה למחלת הסרטן

## קישורים חיצוניים
* סרטון על שמעון ראם יקיר העיר חיפה
* שמעון ראם יקיר העיר חיפה באתר עריית חיפה
* 

קטגוריה:שליחי הסוכנות היהודית
קטגוריה:בוגרי ישיבת הדרום
קטגוריה:סופרים ישראלים
קטגוריה:פעילים חברתיים ישראלים
קטגוריה:נווה שאנן (חיפה): אישים
קטגוריה:פעילי הליכוד
קטגוריה:יקירי חיפה
קטגוריה:ישראלים שנולדו ב-1940
לנה ולייטיס

**לנה ולייטיס** (בליטאית: **Lena Valaitis**; נולדה ב-7 בספטמבר 1943) היא זמרת ליטאית-גרמנייה.

## ביוגרפיה
ולייטיס נולדה בקלייפדה שנכבשה באותה עת על ידי גרמניה הנאצית. אביה, ששירת בוורמאכט, נהרג במלחמת העולם השנייה. לאחר המלחמה הגיעה עם אמה כפליטה למערב גרמניה, היא למדה בגימנסיה ליטאית בהס.

היא התחילה את הקריירה המוזיקלית שלה, כשהצטרפה ללהקת האחים פרדריק. בשנת 1970 הם הוציאו אלבום ראשון. באותה שנה הופיעה לראשונה בטלוויזיה בתוכנית מוזיקה בערוץ השידור הציבורי "ZDF".

ב-1976 השתתפה בתחרות הלאומית לייצוג גרמניה באירוויזיון, ובה הגיעה למקום השביעי.

בשנת 1977 שרה את שיר הנושא של הסרט "Der Mädchenkrieg".

היא ייצגה את גרמניה באירוויזיון 1981 עם השיר "ג'וני בלו," וסיימה במקום השני, אחרי השיר הזוכה, Making Your Mind Up, של בריטניה.

בשנת 1992 ניסתה לחזור לאירוויזיון, והשתתפה בתחרות הגמר הלאומית "שיר עבור מאלמה" עבור האירוויזיון 1992 שנערך במאלמה שבשוודיה, אך לא הצליחה במשימה.

היא אם לשני בנים משני בעלים שונים.

## קישורים חיצוניים

*  

* https://www.offiziellecharts.de/album-details-106387

## הערות שוליים

קטגוריה:משתתפי אירוויזיון 1981
קטגוריה:נציגי גרמניה באירוויזיון
קטגוריה:זמרות ליטאיות
קטגוריה:מהגרות לגרמניה
קטגוריה:מהגרים לגרמניה
קטגוריה:ילידות 1943
קטגוריה:זמרות פופ גרמניות
קלרה מאנס

**קלרה מאנס** (באנגלית: **Clara Mannes**; 12 בדצמבר 1869 בברסלאו - 16 במרץ 1948 בניו יורק) הייתה מוזיקאית ומורה למוזיקה אמריקאית ילידת גרמניה. היא ואחיה פרנק דאמרוש לימדו גם בבית ספר לבנות במנהטן. עם בעלה, דייוויד מאנס, ייסדה בשנת 1916 את בית ספר מאנס למוזיקה.

מאנס נולדה בברסלאו (כיום ורוצלב, פולין) אמה, הלן פון היימבורג, הייתה בעברה זמרת אופרה, ואביה היה המנצח לאופולד דאמרוש. אחיה היו המנצחים פרנק דאמרוש ו-וולטר דאמרוש. הוריה היו לותרנים (סבה מצד אביה היה יהודי).
   
ילדיה של קלרה ממאנס היו המוזיקאי לאופולד מאנס והסופרת מריה מאנס.

## קישורים חיצוניים

## הערות שוליים

קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:מוזיקאים אמריקאים
קטגוריה:מורים למוזיקה באמריקה
קטגוריה:משפחת דאמרוש
קטגוריה:משפחת מאנס
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1948
קטגוריה:אמריקאים שנפטרו ב-1948
פרנק דאמרוש

ממוזער|פרנק דאמרוש
**פרנק היינו דאמרוש** (באנגלית: **Frank Heino Damrosch**  22 ביוני 1859 - 22 באוקטובר 1937) היה מנצח ומורה למוזיקה אמריקאי. בשנת 1905, ייסד דאמרוש את מכון ניו יורק לאמנות המוזיקה, שהיה בהמשך לג'וליארד.

## חייו
### לימודים
דאמרוש נולד בברסלאו, שלזיה, בן להלן פון היימבורג, לשעבר זמרת אופרה, והמנצח לאופולד דאמרוש. הוא היגר לארצות הברית עם אביו, אחיו, המנצח וולטר דאמרוש, ואחותו, הפסנתרנית והמורה למוזיקה קלרה מאנס, בשנת 1871. הוריו היו לותרנים (סבו מצד אביו היה יהודי).

דאמרוש למד מוזיקה בגרמניה אצל דיוניס פרוקנר. בניו יורק למד אצל פרדיננד פון אינטן. כמו כן למד באירופה אצל מוריץ מושקובסקי.

### קריירה
במקור היה בדעתו לצאת לקריירת עסקים, ולשם כך נסע לדנוור, קולורדו, אבל דחף המוזיקה חזק עליו, וב-1884 היה נגן עוגב, מנצח של מועדון המקהלה של דנוור, ומפקח מוזיקה במערכת בתי ספר הציבוריים.

שנים אחדות היה מנצח מקהלה במטרופוליטן אופרה בניו יורק. כמו כן ניצח על "מועדון מנדלסון לשירה"מ-1885 עד 1887. ב-1892 ארגן שיעורי שירה עממיים ולקח חלק חשוב גם בייסוד האגודה לאמנות המוזיקה של ניו יורק.

בשנת 1897 התמנה למפקח על המוזיקה בבתי הספר הציבוריים בניו יורק. ב-1898 החליף פרנק דאמרוש את אחיו וולטר כמנצח אגודת האורטוריה של ניו יורק, שעליה המשיך לנצח עד 1912. במהלך הקריירה שלו, גם לימדו הוא ואחותו קלרה בבית הספר ולטין לבנות במנהטן.

בשנת 1905 ייסד דאמרוש ועמד בראש מכון ניו יורק לאמנות המוזיקה, בתקווה להשיג את איכות ההוראה המקובלת בקונסרבטוריונים של אירופה. ב-1926 התמזג המכון לאמנות המוזיקה עם בית הספר הגבוה ג'וליארד ליצירת מה שמוכר כיום כג'וליארד. בין תלמידיו של דאמרוש היו ויליאם האולנד, שעמד תקופה ממושכת בראש מחלקת המוזיקה באוניברסיטת מישיגן והפסנתרנית ילדת הפלא הייזל סקוט.

דאמרוש מת בניו יורק ב-22 באוקטובר 1937. דאמרוש פארק, חלק ממרכז לינקולן לאמנויות הבמה, נקרא על שם משפחת דאמרוש.

## קישורים חיצוניים

* 

## הערות שוליים

קטגוריה:מהגרים מגרמניה לארצות הברית
קטגוריה:מנצחים אמריקאים
קטגוריה:מורים למוזיקה באמריקה
קטגוריה:משפחת דאמרוש
קטגוריה:אמריקאים שנולדו ב-1859
קטגוריה:אמריקאים שנפטרו ב-1937
משטרת התיירות (סדרת טלוויזיה)

**משטרת התיירות** (ברוסית: **Туристическая полиция**) הוא שמה של סדרת דרמה קומית-סאטירית רוסית. פרקי הסדרה שודרו בערוץ הטלוויזיה ערוץ שישי מפברואר 2019, העוקבת אחר מעלליהם של שוטרי מחלקת משטרת התיירות של עיר הנופש סוצ'י, שבדרום רוסיה, לחופי הים השחור.
## תקציר עלילת הסדרה
לרה היא שוטרת במשטרת התיירות של סוצ'י, אך שואפת לעסוק בחקירת פשעים חמורים, אלא שמקרים כאלה הם נדירים במשטרת התיירות כמו גם העדר מצב רוח טוב אצל מפקד המחלקה. בניסיונה לעלות בסולם הדרגות המשטרתי היא נתקלת בשלל סיטואציות מבדחות, הייחודיים לעיר נופש כמו סוצ'י.
## דמויות
* אנסטסיה יבלייבה - לרה, שוטרת
* מיכאיל בשקאטוב - עבריין שמאוהב בלרה

## קישורים חיצוניים

*"משטרת התיירות" באתר Kinopoisk.ru

קטגוריה:תוכניות טלוויזיה סאטיריות
קטגוריה:משטרת רוסיה בתרבות ובאמנות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:תוכניות טלוויזיה שמתרחשות בסוצ'י
גבעת ציון

**גבעת ציון** (בהולנדית: **Zions Hill**; ידוע גם בשמו הקודם **שערי גהינם**, **Hell's Gate**), הוא כפר באי סאבא הנמצא בהולנד הקריבית.

## היסטוריה
שערי גהינם הפכה באופן רשמי ל'גבעת ציון' לאחר שלחצים מהכנסייה הכריחו את מושלי האי לשנות את השם. למרות זאת, השם 'שערי גהינם' עדיין קיים בפי תושבי סאבא המקומיים ובפי תיירים המבקרים בו.

## מקומות מרכזיים
### סקירה כללית
בשערי גיהנם מצויה כנסיית רוזארי הקדושה, מבנה אבן משנת 1962, וכן מרכז קהילתי שבו תיירים יכולים לרכוש מוצרים כגון תחרה סבאית, הנקראת גם תחרה ספרדית, ורום סבאי מתובל בחזקה המיוצר במקום.

### שערי גיהנם
בשערי גיהנם התחתית נמצא גם מכרה גופרית שאינו פעיל, בו תיירים יכולים לבקר בזהירות.
בשערי גהינם מתחיל גם 'שביל קריספין'. אורכו כשעתיים הליכה, והמטייל בו נחשף לשלל מראות של אבני יהלום ושל קו החוף הסאבאי.

שערי גהינם נמצאת כ-300 מטר מעל פני הים.

## תחבורה
שערי גהינם הוא היישוב הקרוב ביותר לנמל התעופה של האי סאבא, נמל התעופה המסחרי הקטן בעולם.

## קישורים חיצוניים

קטגוריה:ממלכת ארצות השפלה: יישובים
קטגוריה:סאבא
קובה: אנטומיה של מהפכה

**קובה: אנטומיה של מהפכה** הוא ספר שנכתב על ידי פול סוויזי וליאו הוברמן, צמד כלכלנים מרקסיסטיים, אודות המהפכה הקובנית ב-1959 והאירועים שהתרחשו בשנתיים הראשונות שלה.

## תיאור הספר
החלק הראשון של הספר מתאר את הרקע למהפכה הקובנית: עושרה של קובה והעוני של העם הקובני תחת השלטון המושחת של הרודן פולחנסיו בטיסטה שנתמך על ידי ארצות הברית.

החלק השני מתאר את המהפכה הקובנית עצמה, מההתקפות על צבאו של בטיסטה ועד להפלת שלטונו ב-1959.

החלק השלישי מתאר את הרפורמות הסוציאליסטיות בשירותי החינוך, הבריאות ושאר השירותים הציבוריים שקידם משטרו של פידל קסטרו בקובה בשנתיים הראשונות של המהפכה, ואת הקמת הקואופרטיבים החקלאיים ומוסדות הביצוע של הרפורמות: הראשון, המכון הלאומי לרפורמה אגררית, שתפקידו היה לספק שירותי חינוך, בריאות, שיכון, אשראי ופיתוח חקלאי בכפרים. השני, המכון הלאומי לחיסכון ולשיכון, שתפקידו היה תכנון ובניית שיכוני דיור בערים.

הספר מתאר גם את מצבה הכלכלי הקשה של קובה, תלותה בייצוא קני סוכר והיחס העוין כלפיה בעולם, על אף שבתקופה זו עדיין לא הוטל האמברגו על קובה ויחסיה עם ארצות הברית עדיין נחשבו לטובים. הספר עוסק גם באפשרויות שניצבו בפני קובה ובהגדרת המצב בה כסוציאליזם או קומוניזם - בתקופה שלאחר המהפכה, לא היה ברור שקסטרו מוביל את המדינה למשטר קומוניסטי.

כותבי הספר הם תומכים נלהבים במהפכה הקובנית וברפורמות שביצע קסטרו באותן שנים.

## קישורים חיצוניים

* Cuba: Anatomy of a Revolution, monthlyrevie
* Cuba: Anatomy of a Revolution,goodreads


קטגוריה:קובה: היסטוריה
קטגוריה:המהפכה הקובנית
הבחירות לנשיאות צרפת 2002

**הבחירות לנשיאות צרפת 2002** (בצרפתית: **Élection présidentielle française de 2002**) היו מערכת הבחירות לנשיאות צרפת השמינית בתקופת הרפובליקה הצרפתית החמישית, ובמהלכן התמודדו בסיבוב השני הנשיא המכהן ז'אק שיראק כנגד ז'אן-מארי לה פן. המנצח היה הנשיא שיראק, שזכה בסיבוב השני שנערך ב-5 במאי 2002. מערכת בחירות זו משכה תשומת לב ציבורית בינלאומית בולטת, לאור התמודדותו של לה-פן, אשר נחשב למועמד קיצוני במיוחד. אלו היו הבחירות הראשונות בצרפת בהן הנשיא נבחר לקדנציה של חמש שנים במקום שבע שנים.
## הסיבוב הראשון
16 מועמדים התחרו בסיבוב הראשון. זה היה מספר שיא של מועמדים, מספר השיא הקודם של מועמדים היה 12, בשנת 1974, כאשר ואלרי ז'יסקר ד'אסטן זכה בתפקיד. בפברואר 2002 הודיע ראש ממשלת צרפת הפופולרי ליונל ז'וספן, מהמפלגה הסוציאליסטית, שיציג את מועמדותו לנשיאות.

הציפיות בתחילת מערכת הבחירות היו כי שיראק (שזכה ב-19.88% מהקולות) יתמודד בסיבוב השני אל מול ליונל ז'וספן. במפתיע ובניגוד למרבית הסקרים, סיים ז'וספן רק במקום השלישי בסיבוב הראשון אחרי לה-פן שזכה ב-16.86% מהקולות. התמיכה בז'וספן הסתכמה ב-16.18%, ו-33% ממצביעי השמאל העדיפו לפזר את קולותיהם בין מועמדים שונים.

התוצאות בסבב הראשון

ז'ק שיראק - 19.88%

ז'ן מארי לה-פן - 16.86%

ליונל ז'וספן - 16.18%

פרנסואה באיירו - 6.84%

ארלט לגייה - 5.72%

ז'ן-פייר שוונמאן - 5.33%

נואל מאמר - 5.25%

אוליביה בזאסנו - 4.25%

ז'ן סן-ז'וס - 4.23%

אלן מאדלן - 3.91%

רובר הו - 3.37%

ברונו מגרה - 2.34%

כריסטיאן טובירה - 2.32%

קורין לה פאז' - 1.88%

כריסטין בוטין - 1.19%

דניאל גלוקשטיין - 0.47%

## הסיבוב השני
בעקבות עליית ז'אן-מארי לה פן לסיבוב השני, עורר סערה רוז'ה קוקרמן נשיא קריף, ארגון הגג של יהדות צרפת, שאמר בריאיון לעיתון הארץ: "צריך להודות שיש כרגע אינטרס משותף ליהודים ולימין הקיצוני". ושבהצלחת לה פן יש "מסר למוסלמים שיישבו בשקט". שבוע אחר כך חזר בו ואמר לעיתון "לה מונד" שדבריו סולפו, וייחס זאת לבעיות תרגום.

הקמפיין של שיראק התמקד בעיקר בכלכלה החזקה בצרפת. בתחילת מערכת הבחירות השיח הציבורי סבב סביב הפשיעה בקרב צעירים, במיוחד בקרב מהגרים.

לבסוף שיראק ניצח ברוב של כ-82% בסיבוב השני על מול 18% תמיכה בלה-פן - הפער הגדול ביותר מבין כל מערכות הבחירות בצרפת.

## קישורים חיצוניים

## הערות שוליים

2002
קטגוריה:2002 בפוליטיקה
קטגוריה:2002 בצרפת
משימה סוף

**משימה סוף** (באנגלית: **Barely Lethal**) הוא סרט קומדיה ופעולה אמריקאי משנת 2015 בכיכובם של היילי סטיינפלד, תומאס מאן, סופי טרנר, דאב קמרון, ג'סיקה אלבה וסמואל ל. ג'קסון.

עלילת הסרט סובבת סביב מייגן וולש, נערה יתומה שאומנה להיות סוכנת מיוחדת, אך רוצה לחיות חיים רגילים, בורחת מן הבסיס ומתחפשת לתלמידת תיכון רגילה.

הסרט יצא לאקרנים ב-30 באפריל 2015, ויצא כ-VOD ב-29 במאי 2015.

## עלילת הסרט
קבוצת יתומות צעירות לומדות באקדמיית "פרסקוט", אקדמיה צבאית סודית שבה הן מתאמנות להיות מרגלות ומתנקשות. סוכנת 83 היא הסוכנות המוכשרת ביותר באקדמיה, מה שגורם לסוכנת 84 לקנא בה. עם זאת, סוכנת 83 לא אוהבת את חייה באקדמיה, ומקווה לחיות חיים רגילים.

כששתי הסוכנות רודפות אחרי ויקטוריה נוקס, סוחרת נשק ממולחת, סוכנת 83 מנצלת את ההזדמנות ובורחת. היא מתחפשת לסטודנטית קנדית בשם מייגן וולש ומגיעה לבית משפחת לארסון כחלק מתוכנית חילופי סטודנטים.

וולש לומדת עם הזמן שהתיכון יכול להיות גם אכזר, אבל בסוף מוצאת אהבה.

## שחקנים
*היילי סטיינפלד - מייגן וולש/סוכנת 83
*סופי טרנר - הת'ר/סוכנת 84
*ג'סיקה אלבה - ויקטוריה נוקס/סוכנת 01
*סמואל ל. ג'קסון - הארדמן
*דאב קמרון - ליז לארסון
*תומאס מאן - רוג'ר מרכוס
*רוב היבל - מר מרכוס
*טובי סבסטיאן - קאש פנטון
*גבריאל באסו - גוץ'
*ג'יימי קינג - אנליסט נייט
*רייצ'ל האריס - גברת לארסון
*ג'ייסון דרוקר - פארקר לארסון
*אלכסנדרה קרוסני - סינדי
*אמה הולזר - דונה
*דן פוגלר - מר דרום
*סטיב או - פדרו

## הפקה
הסרט צולם באטלנטה שבג'ורג'יה, וצילומיו נגמרו בדצמבר 2013.

## קישורים חיצוניים
* 

## הערות שוליים

קטגוריה:סרטי RKO
תיילוקוסמיים

**תיילוקוסמיים** (שם מדעי: Thylacosmilidae) היא משפחה של יונקי כיס נכחדים בני הסדרה ספרסודונטה ממוצא נאוטרופי ששלטו בנופי אמריקה הדרומית בין תחילת המיוקן עד לסוף הפליוקן לפני 3–21 מיליון שנה מהיום.

בני משפחה זו נראו דומים מעט לחתולים השנחרבים שהיו בעלי ניבי חרב כמותם. עם זאת מבדיקה של מבנה השלד נראה שהם היו קרובים יותר לקנגורו ולוומבט מלחתולים. הם מילאו את גומחת טורפי-העל של אמריקה הדרומית לצד עופות האימה וניזונו בעזרת ניביהם הגדולים בעלי הנדנים מטרף גדול ואיטי כמו המקרוקניה. בשביל לנשוך בעוצמה הם השתמשו בשרירי צוואר גדולים מאוד.

הם נכחדו לאחר ההחלפה האמריקאית הגדולה אשר הביאה לאמריקה טורפים מפותחים יותר כמו הסמילודון או דוביים גדולים ומיני טרף מהירים מדי. כמו כן ייתכן שהם נפגעו מהידלדלות הטרף הטבעי שלהם שאולי נכחד.

## סוגים
* אנכליסיכטיס (*Anachlysictis*)
* *Patagosmilus*
* תיילקוסמילוס (*Thylacosmilus*)

## קישורים חיצוניים

*
קטגוריה:טקסונים שהתפתחו במיוקן
הסכם פונטנבלו (1814)

ממוזער|התפטרותו של נפוליאון בפונטנבלו
**הסכם פונטנבלו (1814)** היה הסכם שנחתם בפונטנבלו, צרפת, ב-11 באפריל 1814, בין נפוליאון בונפרטה לבין נציגים מיופי כוח ממדינות המעצמות אשר לחמו נגדו במסגרת המלחמות הנפוליאוניות – האימפריה האוסטרית, האימפריה הרוסית ופרוסיה, לפיו יוגלה נפוליאון לאי אלבה. ההסכם אושר על ידי נפוליאון ב-13 באפריל, וסיים את תקופת שלטונו כשליט צרפת.

לאחר שנפוליאון התפטר, כוחות הקואליציה השישית החזירו את שושלת בית בורבון לשלוט בצרפת תחת לואי השמונה עשר, מלך צרפת, במה שנקרא הרסטורציה הבורבונית.

## קישורים חיצוניים

## הערות שוליים

פונטנבלו (1814)
פונטנבלו (1814)
פונטנבלו (1814)
פונטנבלו (1814)
בת אל הבתולה

**בת אל הבתולה** היא סדרת טלוויזיה ישראלית מסוגת דרמה קומית המבוססת על סדרה אמריקאית בעלת שם דומה שהופקה על ידי חברת ההפקות דורי מדיה דרסט עבור חברת HOT. כמו בגרסה האמריקאית, הסדרה מביאה את סיפורה של צעירה שנכנסת למשולש אהבה לא צפוי אחרי שהיא מגלה שנכנסה להריון בטעות מהפריה מלאכותית. בגרסה הישראלית הדמות הראשית נקראת בת אל אלפונטה ומגולמת על ידי משי קלינשטיין.

הסדרה עלתה לשידור ב-18 במרץ 2019 בערוץ HOT בידור. עם זאת, שני פרקי הבכורה היו זמינים עוד קודם לכן ב-HOT VOD.

## תקציר העלילה
כמו בג'יין הבתולה , הסדרה מגוללת את סיפורה של **בת אל אלפונטה**, צעירה אשדודית בת 23 שמרנית וקפדנית שחונכה כל חייה על ידי סבתה לשמור את בתוליה לגבר אליו היא תינשא, אך כאשר היא נכנסת בטעות להריון כתוצאה מהפריה מלאכותית על ידי הגיניקולוגית שלה, היא נכנסת למשולש אהבה לא צפוי בין **מיכאל**, שוטר במקצועו וארוסה, לבין **גברי**, הבוס שלה ואביו הביולוגי של התינוק אותו היא נושאת.

## סקירת הסדרה

## דמויות
### דמויות ראשיות
* **בת אל אלפונטה** (משי קלינשטיין) - צעירה אשדודית ובתולה בת 23 הנכנסת להריון בטעות כתוצאה מהפריה מלאכותית, ובהמשך יולדת את ליאו, בנה המשותף עם גברי. בתם של איציק ואוולין.
* **גבריאל "גברי" בן זקן** (מאור שוויצר) - כדורגלן עבר ואיש עסקים בהווה המנהל את בית המלון בו בת אל עובדת. בעלה לשעבר של אלכס ואביהם של ליאו והתאומות ליהי והילי.
* **מיכאל סברוב** (תום גרציאני) - בלש ובן הזוג של בת אל, הנאלץ להתמודד עם הריונה הלא צפוי.
* **אוולין אלפונטה** (שיפי אלוני) - אמה של בת אל ובתה של ויקי. מנהלת יחד עם אמה את "סלון אלפונטה". התחתנה עם איציק בטעות בסוף עונה 1.
* **איציק מסיקה** (יובל סגל) - כוכב ענק בתרבות הזמר המזרחי המכונה "הסולטן", ואביה של בת אל. התחתן עם אוולין בטעות בסוף עונה 1.
* **ויקי אלפונטה** (רובי פורת-שובל) - סבתה המרוקאית של בת אל, המנהלת יחד עם בתה, אוולין, את "סלון אלפונטה".
* **אלכס בן זקן** (דניאל גל) - אישה בעלת מסתורין המרחף מעליה ואשתו לשעבר של גברי המנסה להציל את יחסיהם באמצעות הפריה מלאכותית. בהמשך מתגלה ששמה האמיתי הוא **מריאנה**. בעונה השנייה היא מפרה את עצמה עם הזרע האחרון של גברי ובהמשך יולדת את התאומות ליהי והילי.
* **אהובה בן זקן** (דנה סמו) - אחותו של גבריאל, גניקולוגית במקצועה שהפרתה בטעות את בת אל מהזרע של אחיה. בת זוגה לשעבר של נטלי.
* **נטלי בן זקן** (יערה בנבנישתי) - אמם החורגת של גברי ואהובה ובת זוגה לשעבר של אהובה. בהמשך מתגלה בתור **הקלסתרון**, האנטגוניסטית הראשית של הסדרה.
* **קסניה** (אנה דוברוביצקי) - אמהּ של אלכס, המרותקת לכאורה לכיסא גלגלים, אך בהמשך מתגלה שהיא מזייפת את נכותה. יושבת בכלא בגלל רצח.

### דמויות משניות

## קישורים חיצוניים

* 
* 
* 

## הערות שוליים

קטגוריה:סדרות טלוויזיה ישראליות שעלו לשידור בשנת 2019
קטגוריה:סדרות דרמה המשכיות: ישראליות
קטגוריה:HOT: תוכניות וסדרות
קטגוריה:אשדוד בתרבות ובאמנות
קטגוריה:תוכניות טלוויזיה שמתרחשות באשדוד
ארלדו פצ'י

**ארלדו פצ'י** (באיטלקית: **Eraldo Pecci**; נולד ב-12 באפריל 1955) הוא כדורגלן עבר איטלקי ששיחק בעמדת הקשר.

## קריירה

במהלך קריירת המועדונים שלו הוא שיחק עבור מועדוני כדורגל מהסרייה א' כמו בולוניה, טורינו, פיורנטינה ונאפולי. הוא זכה ביחד עם טורינו באליפות הליגה בעונת 1975/76, וביחד עם בולוניה בגביע האיטלקי בעונת 1973/74.

פצ'י שיחק עבור המדים הלאומיים של נבחרת איטליה שש פעמים בין השנים 1975 ל-1978. הוא היה חלק מהסגל שלה למונדיאל 1978, שבו היא סיימה במקום הרביעי.

## תארים
;בולוניה
* הגביע האיטלקי (1): 1973/74

;טורינו
* סרייה א' (1): 1975/76

## קישורים חיצוניים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני בולוניה
קטגוריה:כדורגלני טורינו
קטגוריה:כדורגלני פיורנטינה
קטגוריה:כדורגלני נאפולי
קטגוריה:כדורגלני ויצ'נצה
קטגוריה:איטלקים שנולדו ב-1955
ג'ון מייסון ניל

**ג'ון מייסון ניל** (באנגלית: **John Mason Neale**; 24 בינואר 1818 - 6 באוגוסט 1866) היה סופר וכומר אנגלי.

## ביוגרפיה
ג'ון מייסון ניל נולד בערך בשנת 1818 בלונדון למשפחת כמרים. הוא למד בטריניטי קולג' והצטיין בלימודים קלאסיים. לאור בעיות בלימודי מתמטיקה הוא לא קיבל תעודת הצטיינות.

בגיל 22 הוא קיבל תפקיד כומר בקיימברידג'. ג'ון מייסון ניל התעניין בתנועה האוקספורדית שהייתה קשורה לתנועת התחייה הגותית. בשנת 1842 הוא הוסמך לכמורה. בעקבות המחלה הוא נסע למדיירה ובשנת 1846 חזר ללונדון.

בשנת 1854 ג'ון מייסון ניל היה בין מקימי "ארגון מרגריטה הקדושה", מסדר נשי לטיפול בחולים. הוא נחשד בהיותו סוכן של הכנסייה הקתולית וספג איומים על חייו. למרות זאת, הארגון שהקים המשיך להתקיים ואף הליח להרחיב את פעילותו. 

ג'יון מייסון ניל תרגם לאנגלית מספר מזמורים מלטינית ויוונית. בסך הכל הוא תרגם 63 מזמורים. בין המזמורים הפופולריים ניתן לציין בוא, בוא עמנואל.

## קישורים חיצוניים

* רשימת עבודות של ג'ון ניל
* קורות חיים

קטגוריה:כמרים בריטים
קטגוריה:סופרים בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1818
קטגוריה:בריטים שנפטרו ב-1866
סטוקהולם (סרט)

**סטוקהולם** (באנגלית: **Stockholm**) הוא סרט דרמת פשע אמריקאי שנכתב, הופק ובוים על ידי רוברט בודרו ומככבים בו אית'ן הוק, נומי ראפאס, מארק סטרונג, כריסטופר היירדהל, בי סנטוס ותורביורן האר. הסרט הוקרן לראשונה בפסטיבל הסרטים של טרייבקה ב-19 באפריל 2018.

## רקע
[שמאל|ממוזער|200x200 פיקסלים|מבנה Kreditbanken ב[סטוקהולם, בו התרחש השוד שבעקבותיו נחקרה תסמונת סטוקהולם]]
הסרט מגולל את קורות המקרה שקרה ב-23 באוגוסט 1973 בזמן שוד בנק בסטוקהולם שבשוודיה. ארבעה מעובדי הבנק הוחזקו כבני ערובה במשך חמישה ימים וחצי בכספת הבנק בגודל 3×12 מטר על ידי השודד (ששהה בה יחד איתם). ראיונות עם בני הערובה לאחר שחרורם ומחקרים פסיכולוגיים על מקרים דומים, גילו את תופעת תסמונת סטוקהולם, של חטופים החשים הזדהות עם החוטף ופחד דווקא מהמחלצים. 

## שחקנים ודמויות

## הפקה
### ליהוק
ב-27 בינואר 2017 הוכרז כי נומי ראפאס ואית'ן הוק יככבו בסרט *סטוקהולם* עם רוברט בודרו, שיכתוב ויביים את הסרט. 
### צילומים
צילומי הסרט החלו באפריל 2017. 
## ביקורות
באתר Rotten Tomatoes, הסרט זכה לדירוג של 83% על בסיס 6 ביקורות, עם דירוג ממוצע של 8/10. 
## שיווק
במרץ 2019 פורסם קדימון ראשון לסרט, לקראת צאתו לאקרנים להפצה מסחרית באפריל 2019.
## קישורים חיצוניים
* 

## הערות שוליים

קטגוריה:סרטי בלאמהאוס הפקות
קטגוריה:סרטי מתח אמריקאיים
קטגוריה:סרטי דרמה אמריקאיים
קטגוריה:סרטי פשע אמריקאיים
קטגוריה:סרטים ביוגרפיים אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2018
קטגוריה:סטוקהולם בקולנוע
Round & Round

**Round & Round** הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-22 ביוני 2010, כסינגל הראשון והפותח מתוך האלבום, A Year Without Rain.

השיר הגיע למקום ה-24 במצעד הבילבורד הוט 100, וה-51 במצעד שבקנדה.

## רקע וכתיבה
השיר נכתב והופק על ידי קווין רודולף, פפי דובסון, אנדרו בולוקי וג'ייקוב כשר וכולי. השיר הוא שיר אלקטרופופ המשלב בתוכו גם את סגנון הפופ רוק. באוסטרליה יצא השיר ב-3 בספטמבר 2010.

בנוסף לכך, זכה השיר למעמד פלטינה בארצות הברית, על סך מכירות של מיליון עותקים.

## וידאו קליפ
הווידאו קליפ הנלווה שצולם עבור השיר הועלה ליוטיוב ב-18 ביוני 2010, כמה ימים לפני שיצא כסינגל. הקליפ בוים על ידי פיליפ אנדלמן וצולם בבודפשט, בולגריה. בקליפ ניתן לראות את סלינה גומז נוהגת ברכב ובאופנוע.

נכון לינואר 2022, מונה הצפיות של הקליפ עומד על כ-134 מיליון צפיות.

## הופעות חיות
* גומז ביצעה את השיר בסיבוב ההופעות Stars Dance Tour.
* ב-14 ביולי 2010 ביצעה את השיר בתוכנית הכישרונות America's Got Talent.
* ב-21 בספטמבר 2010 ביצעה את השיר ברדיו דיסני יחד עם השיר "A Year without Rain".
* ב-23 בספטמבר 2010 ביצעה את השיר בתוכנית בוקר טוב אמריקה יחד עם השיר "A Year without Rain".
* ב-27 בספטמבר 2010 ביצעה את השיר בתוכנית הבוקר הבריטית "Daybreak".
* ב-28 בספטמבר 2010 ביצעה את השיר בתוכנית הילדים הבריטית "בלו פיטר".
* בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "A Year without Rain" ו-"Naturally".
* ב-24 בפברואר 2011 ביצעה את השיר בתוכנית הטלוויזיה היפנית "Sukkiri".
* ב-20 במרץ 2011 ביצעה את השיר כחלק מסט שירים ב"Concert for Hope".
* ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס.
* ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:וידאו קליפים שבוימו על ידי פיליפ אנדלמן
קטגוריה:שירי פלטינה בארצות הברית
קטגוריה:סינגלים בהוצאת הוליווד רקורדס
מייק דה ויין

**ריצ'רד מייקל דה ויין** (באנגלית: **Richard Michael DeWine**; נולד ב-5 בינואר 1947) הוא פוליטיקאי אמריקאי חבר המפלגה הרפובליקנית, אשר מכהן כמושל אוהיו מאז ינואר 2019. קודם לכן כיהן דה-ויין כחבר בית הנבחרים של ארצות הברית בשנים 1983–1991 וכחבר הסנאט של ארצות הברית בשנים 1995–2007. הוא נבחר לסנאט פעמיים (בשנים 1994 ו-2000), אך הפסיד למועמד הדמוקרטי שרוד בראון בבחירות שנערכו בשנת 2006. הוא גם כיהן כסגן מושל אוהיו בשנים 1991–1994. בשנים 1981–1982 כיהן דה-ויין בסנאט של אוהיו.

## ביוגרפיה
דה ויין נולד ב-5 בינואר 1947 בדרום מערב אוהיו למשפחה קתולית. בשנת 1969 סיים את לימודי התואר הראשון בחינוך באוניברסיטת מיאמי ובשנת 1972 סיים את לימודי הדוקטורט באוניברסיטת צפון אוהיו. בגיל 25 החל דה-ויין לעבוד כעוזר התובע באחד ממחוזות אוהיו, ובשנת 1976 נבחר לכהן כתובע המחוזי למשך ארבע שנים. ב-1980 הוא נבחר לסנאט של מדינת אוהיו וכיהן כשנתיים. בשנים 1995–2007 כיהן כחבר בסנאט האמריקאי. בשנת 2008 ייעץ לקמפיין של המועמד הרפובליקני לנשיאות ג'ון מקיין. בשנת 2010 נבחר לכהן כתובע הכללי של אוהיו. בנובמבר 2014 הוא נבחר שנית לתפקיד, כשניצח ב-84 מתוך 88 מחוזות המדינה.

ב-26 במאי 2016 הכריז דה-ויין כי הוא מתכוון להתמודד על משרת המושל בבחירות ב-2018. במאי 2018 הוא ניצח בפריימריז הרפובליקניים על כ-59% מהקולות. לבסוף הוא ניצח גם בבחירות הכלליות עם כ-50.6% מקולות הבוחרים ונכנס למשרתו בינואר 2019.

דה-ויין התחתן ביוני 1967 ונולדו לו כ-8 ילדים, כאשר אחד מהם נהרג בתאונת דרכים ב-1993. בעמדותיו, דה-ויין מתנגד להפלות ולנישואים חד-מיניים וטען כי מדינות לא צריכות להכיר בזוגות חד מיניים שנישאו במדינות אחרות.

## קישורים חיצוניים

* 

* 

## הערות שוליים

קטגוריה:אמריקאים ילידי אוהיו
קטגוריה:פעילים חברתיים אמריקאים
קטגוריה:תובעים אמריקאים
קטגוריה:עורכי דין אמריקאים
קטגוריה:בוגרי אוניברסיטת מיאמי באוהיו
קטגוריה:בוגרי אוניברסיטת צפון אוהיו
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מאוהיו
קטגוריה:מושלי מדינות ארצות הברית מהמפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית מאוהיו
קטגוריה:התובעים הכלליים של אוהיו
קטגוריה:אמריקאים שנולדו ב-1947
אבו סואר

**אבו סואר** הוא בסיס טיסה של חיל האוויר המצרי, הממוקם כ-17 קילומטרים ממערב לאסמאעיליה וכ-116 קילומטרים מצפון מזרח לקהיר. מיקומו נועד לאפשר הגנה על תעלת סואץ.

במהלך המערכה במדבר המערבי במלחמת העולם השנייה שימש הבסיס יחידות של חיל האוויר המלכותי הבריטי ושל חילות האוויר של צבא ארצות הברית. להק ההפצצה ה-367 של חיל האוויר התשיעי של ארצות הברית פעל מהבסיס בין החודשים נובמבר 1942 לפברואר 1943, והפעיל ממנו ארבע טייסות של מפציצי קונסולידייטד B-24 ליברייטור.

אבו סואר היה אחד מהבסיסים האחרונים במצרים, שהופעלו על ידי חיל האוויר המלכותי הבריטי. הבסיס הועבר למצרים ב-14 באפריל 1956. לאחר מלחמת סיני היה בו בסיס של כוח המשקיפים הקנדי.

בתקופה שקדמה למלחמת ששת הימים היו ממוקמות בבסיס טייסות מפציצים מדגם איליושין Il-28, שהיוו סיכון משמעותי לעורף הישראלי, וטייסות מטוסי יירוט חדישים מדגם מיג 21. ב-22 במאי 1967, כאשר ישראל ושכנותיה הערביות החלו להתקרב לעבר עימות, ביקר נשיא מצרים גמאל עבד אל נאצר בבסיס אבו סואר ונפגש עם טייסים ומפקדים של חיל האוויר המצרי. בפני קהל רב נאצר הכריז על כוונתו לסגור את מצרי טיראן בפני ישראל והצהיר "כעת אנו עומדים לקראת עימות עם ישראל" והוסיף, "אם היהודים מאיימים עלינו במלחמה, אני אומר להם בבקשה, אנו ערוכים למלחמה".

במבצע מוקד, עם פתיחת המלחמה, הותקף הבסיס על ידי חיל האוויר הישראלי בשני גלים: בגל הראשון תקפו את הבסיס שבע רביעיות של מטוסי קרב, ובגל השני עוד חמש רביעיות. המספר הרב של התקיפות נדרש בשל מסלולי הבטון שהיו בבסיס, שהיה צורך לפגוע בהם שוב ושוב עד יציאתם משירות. במהלך התקיפות התחוללו מעל הבסיס קרבות אוויר בהם הופלו ארבעה מטוסי מיג 21 מצריים ומטוס דאסו מיסטר IV ישראלי אחד.

לאחר מלחמת ששת הימים לא הופעל הבסיס, בשל היותו בטווח הארטילריה הישראלית. במהלך מלחמת ההתשה מוקמו בבסיס סוללות טילי קרקע-אוויר, שהותקפו פעמים רבות על ידי חיל האוויר הישראלי.

נכון ל-2019, מפעיל חיל האוויר המצרי מבסיס אבו סואר את טייסת מטוסי הקרב הטקטיים ה-60, המפעילה מטוסי ג'נרל דיינמיקס F-16 פייטינג פלקון מדגמי C ו-D. הטייסת היא חלק מהכנף הקרבית הטקטית ה-262.

## קישורים חיצוניים

## הערות שוליים

קטגוריה:חיל האוויר המצרי
קטגוריה:מצרים: שדות תעופה
קטגוריה:החזית המצרית במלחמת ששת הימים
A Year Without Rain (שיר)

**A Year Without Rain** (בעברית: **שנה ללא גשם**) הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-7 בספטמבר 2010, כסינגל השני מתוך האלבום, A Year Without Rain.

השיר הגיע למקום ה-35 במצעד הבילבורד הוט 100, וה-30 במצעד שבקנדה.

## רקע וכתיבה
השיר נכתב והופק על ידי לינדי רובינס וטובי גד. השיר הוא שיר יורודאנס, המשלב בתוכו גם את סגנון הסינת'-פופ והאלקטרו. השיר זכה לשתי מועמדויות בטקס "MuchMusic Video Awards", אך לא זכה בפרס.

בנוסף לכך, זכה השיר למעמד פלטינה כפולה בארצות הברית, על סך מכירות של שני מיליון עותקים.

## וידאו קליפ
הווידאו קליפ הנלווה שצולם עבור השיר הועלה ליוטיוב ב-30 באוגוסט 2010, כמה ימים לפני שיצא כסינגל. הקליפ בוים על ידי כריס דולי וצולם בלוצרן, קליפורניה. בקליפ ניתן לראות את סלינה גומז מהלכת במדבר.

נכון לינואר 2022, מונה הצפיות של הקליפ עומד על כ-259 מיליון צפיות.

## הופעות חיות
* גומז ביצעה את השיר כחלק מסיבוב ההופעות "Stars Dance Tour".
* ב-21 בספטמבר 2010 ביצעה את השיר ברדיו דיסני יחד עם השיר "Round & Round".
* ב-22 בספטמבר 2010 ביצעה את השיר בתוכנית האירוח של אלן דג'נרס, המופע של אלן דג'נרס.
* ב-23 בספטמבר 2010 ביצעה את השיר בתוכנית בוקר טוב אמריקה יחד עם השיר "Round & Round".
* ב-24 באוקטובר 2010 ביצעה את השיר ביריד מדינת אריזונה שנערך בפיניקס לצד סט שירים מסיבוב ההופעות "A Year Without Rain Tour".
* ב-16 בנובמבר 2010 ביצעה את השיר בתוכנית הלילה "לופז טונייט" בהנחיית ג'ורג' לופז לצד הביצוע בשפה הספרדית לשיר, "Un Año sin Lluvia".
* ב-1 בדצמבר 2010 ביצעה את השיר בתוכנית האירוח "שידור חי! עם רג'יס וקלי".
* בין התאריכים ה-5 בדצמבר ועד 20 בדצמבר ביצעה גומז את השיר בסדרת המופעים השנתית, ג'ינגל בל כחלק ממחרוזת שירים הכללה גם את השירים "Off the Chain", "Rock God", "Round & Round" ו-"Naturally".
* ב-5 בינואר 2011 ביצעה את השיר בטקס פרסי בחירת הקהל.
* ב-5 במרץ 2011 ביצעה את השיר בפסטיבל המוזיקה השנתי "בורדרפסט" שנערך בטקסס לצד סט שירים מסיבוב ההופעות "A Year Without Rain Tour".
* ב-6 במרץ 2011 ביצעה את השיר באירוע הרודיאו הגדול בעולם שנערך ביוסטון לצד סט שירים מסיבוב ההופעות "A Year Without Rain Tour".
* ב-20 במרץ 2011 ביצעה את השיר כחלק מסט שירים ב"Concert for Hope".
* ב-14 במאי 2011 ביצעה את השיר במופע השנתי וונגו טנגו שנערך בלוס אנג'לס.
* ב-1 בדצמבר 2011 ביצעה גומז את השיר כחלק מסט שירים באירוע KDND's Jingle Ball בסקרמנטו.
* ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סלינה גומז & הסצנה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי טובי גד
קטגוריה:שירים שנכתבו על ידי לינדי רובינס
קטגוריה:שירים שהופקו על ידי טובי גד
קטגוריה:שירים על גשם
קטגוריה:בלדות סינת'-פופ
קטגוריה:שירי אלקטרו
קטגוריה:שירי יורודאנס
קטגוריה:שירי סינת'-פופ אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי זהב באוסטרליה
קטגוריה:שירי פלטינה כפולה בארצות הברית
קטגוריה:סינגלים בהוצאת הוליווד רקורדס
נמל התעופה פוזנן-לוויצה

**נמל התעופה פוזנן-לָוִויצָה ע"ש [[הנריק וייניאבסקי]]** (בפולנית: **Poznań–Ławica Henryk Wieniawski Airport**) הוא אחד מנמלי התעופה הוותיקים ביותר בפולין, נבנה בשנת 1913 וממוקם במרחק של 5 ק"מ מהעיר פוזנן.

הנמל שופץ בשנת 2012, נותן מענה לכ־3.5 מיליון נוסעים בשנה וקולט טיסות בינלאומיות, מקומיות וטיסות מטען.

## היסטוריה
נמל התעופה נפתח ב-26 באוגוסט 1913 ושימש כשדה תעופה צבאי. גודלו היה כ-300 דונמים ובהם 30 האנגרים וצריפים של יחידה צבאית להכשרת טייסים.

ב-10 באוגוסט 1996 נערך תרגיל נאט"ו ומטוסים צבאיים רבים נחתו בשדה התעופה.

ב-23 בספטמבר 1997 נחנך טרמינל חדש שהגדיל את שטח נמל התעופה ל-2,400 מ"ר ויתן מענה ל-900 אלף נוסעים בשנה.

ב-12 בדצמבר 1997 נחנך חניון חדש שישמש לחניה של 200 כלי רכב.

ב-23 בדצמבר 2009 פונה הבסיס הצבאי מנמל התעופה כ-18.35 דונם.

ב-5 ביולי 2012 הושלמו בניית הטרמינל T3, הרחבת מסוף הנוסעים ובניית מתקן למיון כבודה.

ב-1 באוקטובר 2013 הפתיחה הרשמית של טרמינל T3, על ידי נשיא פולין ברוניסלב קומורובסקי. שטחו הכולל של הטרמינל הוא 23,000 מ"ר שייתן מענה ל-3 מיליון נוסעים בשנה.

ב-15 בדצמבר 2014 נחנך מגדל הפיקוח החדש, המתנשא לגובה של 34 מטרים, ומיקומו נועד להבטיח ראות מקסימלית.

החל מ-29 באוקטובר 2017 מפעילה חברת ריינאייר טיסות חסך אל נמל התעופה בן-גוריון.
ממוזער|282x282 פיקסלים|אולם הנוסעים
ממוזער|281x281 פיקסלים|מטוס של חברת Wizz בעת הורדת נוסעים
ממוזער|281x281 פיקסלים|אולם איסוף הכבודה

## סטטיסטיקות

## ראו גם
* נמל התעופה הבינלאומי קטוביץ
* נמל התעופה פרדריק שופן
* נמל התעופה גדנסק לך ואלנסה

## קישורים חיצוניים

* 

* מידע אודות נמל התעופה, אתר Favorite-Travel 

## הערות שוליים

האוול
פוזנן-לביאצה
קטגוריה:פולין גדול: מבנים
קטגוריה:פוזנן
התחנה המרכזית של לוד

**התחנה המרכזית לוד** היא מסוף האוטובוסים המרכזי של העיר לוד. נמצאת בחלקה הצפוני של העיר, בלב העיר העתיקה.

בעיר מתוכננת הקמת תחנת אוטובוסים מרכזית חדשה בצמוד לתחנת הרכבת.

ב-25 בינואר 2019 נפתח מסוף תחבורה חדש בסמוך לתחנת הרכבת לוד, זוהי תחנה מרכזית זמנית עד להקמת התחנה המרכזית החדשה. התחנה פועלת במקביל לתחנה הישנה.

## מבנה התחנה
התחנה היא אי תנועה גדול ובו שישה רציפים כאשר רציף 1 הוא רציף הורדה. מסביב לאי תנועה ישנם מקומות חנייה לאוטובוסים המשמשים בעיקר את מפעילת הקווים המקומית, חברת "קווים". בתחנה אין שירותים לנוסע כגון כספומט, שירותים וקיוסק אך ישנן מספר מסעדות וקיוסקים בסביבת התחנה. בנוסף, מהמסוף יוצאים קווי אוטובוס עירוניים ללוד, רמלה, תל אביב והמרכז.

## שירות בתחנה
מהתחנה יוצאים קווי אוטובוס בעיקר למטרופולין תל אביב והמרכז, את מרבית קווי האוטובוס מפעילה קווים, בין היתר קווים עירוניים, אזוריים וקווים לתל אביב ואזור המרכז, מרבית הקווים באזור יוצאים מתחנה מרכזית רמלה, לכן מספר קווי האוטובוס העוברים בתחנה הוא מועט

**מקרא סימנים:**

* ♿ - אוטובוס עירוני נגיש
* 🔄 - קו סיבובי (מעגלי)
* 🌙 - קו לילה

### שירות עירוני
מערך הקווים העירוני בלוד מופעל על ידי חברת קווים.


### קווים בינעירוניים ואזוריים

## קישורים חיצוניים
* פרויקט תחנה מרכזית חדשה
* 

## הערות שוליים

קטגוריה:לוד: מבנים
קטגוריה:לוד: תחבורה
לוד
לוד
סופי מולר

**סופי לואיז אליזבת מולר** (באנגלית: **Sophie Luise Elisabeth Muller**, נולדה ב-31 בינואר 1962) היא במאית וידאו קליפים בריטית. במהלך הקריירה שלה עבדה סופי מולר בין השאר עם שאקירה, גוון סטפאני, סופי אליס בקסטור, אנני לנוקס, קיילי מינוג, שינייד או'קונור, ביונסה, ביבי רקסה, סלינה גומז, קייטי בי, ריהאנה, אלי גולדינג, שריל קול, פינק, דאפי, ליאונה לואיס, שרה מקלכלן, הקילרס, מארון 5 ושרה ברייטמן.

מולר נחשבת לאחת מבמאי הווידאו קליפים המצליחים בהיסטוריה, והיא אף השפיע על במאי וידאו קליפים רבים כמו האנה לוקס דייוויס, שביימה את קליפ השיר "Thank U, Next", שלימים הפך לאחד מהווידאו קליפים המצליחים בהיסטוריה.

## ביוגרפיה
מולר נולדה ב-31 בינואר 1962. היא גדלה בפדינגטון, לונדון שבבריטניה, אך שהתה גם באי מאן. לאחר סיום הלימודים, מולר למדה בקולג' המלכותי לאמנות במטרה להשיג תואר שני. בעקבות כך היא יצרה את "Interlude" ו"In Excelsis Deo".

מולר ידועה כאחת מבמאיות הווידאו קליפים המצליחות ביותר שהיו. בין הקליפים המצליחים שביימה נמצאים הקליפים לשירים "Hips Don't Lie" של שאקירה, "Better in Time" של ליאונה לואיס וכדומה.

## וידאוגרפיה

## קישורים חיצוניים

## הערות שוליים

קטגוריה:במאיות בריטיות
קטגוריה:במאיות וידאו קליפים
קטגוריה:זוכות פרס גראמי
קטגוריה:זוכי פרס גראמי
קטגוריה:במאי וידאו קליפים בריטים
קטגוריה:בריטיות שנולדו ב-1962
קטגוריה:בריטים שנולדו ב-1962
ווסטוק-65

**מועדון הכדורסל ווסטוק-65** (ברוסית: **Баскетбольный клуб "Восток-65"**) היא קבוצת כדורסל רוסית מהעיר יוז'נו-סחלינסק במזרח רוסיה ומייצגת את מחוז סחלין. הקבוצה מתמודדת בסופרליגה הרוסית בכדורסל.

## היסטוריה
הקבוצה נוסדה באוקטובר 2018 ומשנת הקמתה מתמודדת בליגת המשנה הרוסית בכדורסל. באותה עונה העפילה עד לשלב רבע גמר הגביע הרוסי בכדורסל, בו הפסידה לזוכת הגביע, פארמה פרם. בליגה העפילה לשלב חצי גמר הליגה, לאחר שגברה ברבע גמר הפלייאוף על נובוסיבירסק.

בעונת 2019/2020 העפילה עד לשלב חצי גמר הגביע הרוסי בכדורסל וסיימה במקום השלישי בטורניר. בעונת 2020/2021 העפילה לראשונה לגמר הגביע, ברם בתום העונה הקבוצה פורקה.

## הישגים לפי עונה

## מאמנים
*  אדוארד סנדלר (2018-2021)

## שחקנים בולטים בעבר ובהווה
* מוזס אוהאמבה
* אלכסנדר אניסימוב
* ניקולה יפטיץ'

## קישורים חיצוניים
* 

* 
* 

## הערות שוליים

קטגוריה:קבוצות כדורסל רוסיות
קטגוריה:יוז'נו-סחלינסק: ספורט
87 סילביה

**87 סילביה** (מאנגלית: **87 Sylvia**) הוא האסטרואיד ה-8 בגודלו בחגורת האסטרואידים. 87 סילביה הוא גוף האב של משפחת סילביה וחבר בקבוצת סייבל הממוקמת בסמוך לגבול החיצוני של החגורה (ראה ערך: קבוצות מינוריות).
## גילוי האסטרואיד ומתן שמו
87 סילביה התגלה על ידי נ. ר. פוגסון ב-16 במאי 1866, 2 בעת שהייתו במדראס (צ'נאי), שבהודו. המספר 87 בראשית שמו מציין כי הוא האסטרואיד ה-87 שהתגלה. פוגסון הסביר כי קרא לאסטרואיד בשמה של ריאה סילביה, דמות מהמיתולוגיה הרומאית, אמם של רמוס ורומולוס מייסדי רומא. כ-150 שנה מאוחר יותר, כאשר התגלו סביב 87 סילביה שני ירחים קטנים, הם כונו רמוס ורומולוס.

## מסלול
מרחקו הממוצע של 87 סילביה מהשמש הוא כ-522 מיליון ק״מ (3.49 יחידות אסטרונומיות), מרחק המניח אותו מעבר לקצה החיצוני של חגורת האסטרואידים ובתוך קבוצה המכונה קבוצת סייבל. עם זאת, האקצנטריות של מסלולו (0.08) גורמת לו להתקרב עד כדי 480 מיליון ק״מ מהשמש (כלומר נקודת הפריהליון שלו היא 3.21 יחידות אסטרונומיות), בתוך האזור המוגדר של חגורת האסטרואידים. במסלול זה הוא 87 סילביה משלים הקפה אחת סביב השמש פעם ב-6.5 שנים.
'''

## מאפיינים פיזיולוגים
צורתו של 87 סילביה היא מאורכת כשל תפוח אדמה: אורך הצירים הוא כ-385 ק״מ על 265 ק״מ על 230 ק״מ, כלומר יחס של 1.67 בין הציר הארוך לציר הקצר, ו-1.15 בין הציר הבינוני לציר הקצר. 87 סילביה הוא בעל צבע כהה מאוד, בדומה לאסטרואידים אחרים שסוגם הספקטרלי הוא מסוג X, אבל ההרכב שלו איננו ידוע בוודאות. גילוי ירחיו ומדידת מרחקם מסילביה וזמן ההקפה שלהם, אפשרה מדידה מדויקת של מסתו וצפיפותו על ידי שימוש בחוק השלישי של קפלר. צפיפותו נמצאה נמוכה מאוד (1.2 גרם לסמ״ק שהם 1.2 פעמים צפיפות המים), מה שמעיד כי האסטרואיד הוא נקבובי מאוד - 25% עד 60% מהנפח שלו עשוי להיות חלל ריק.
בהינתן צפיפות נמוכה זו ייתכן וסילביה הוא בעל מבנה של ״ערמת חצץ״ (Rubble Pile) כלומר אסופת אבנים הדבוקות זו לזו בעזרת כוח כבידה חלש ולא יותר. זמן הסיבוב העצמי של 87 סילביה סביב צירו הוא 5.18 שעות, כאשר ציר הסיבוב הוא הציר הקצר של צורתו המאורכת.

## ירחים
ל-87 סילביה יש שני ירחים המקיפים אותו, רומולוס ורמוס, שנקראו על שם ילדיה של סילביה המיתולוגית. רומולוס התגלה לראשונה ב-18 בפברואר 2001, מטלסקופ קק 2 שבהוואי, על ידי מייקל בראון וז'אן לוק מרגו. רמוס התגלה כעבור שלוש שנים מאוחר יותר, ב-9 באוגוסט 2004, על ידי צוות שהוביל פרנק מרצ'יס מאוניברסיטת ברקלי. הירחים התגלו בתמונות ברזולוציה גבוהה שאפשרה לזהות את אורם הקלוש יחסית בסמוך לאור הבהיר של האסטרואיד עצמו. מרחקם של רמוס (706 ק״מ) ושל רומולוס (1357 ק״מ) מ-87 סילביה גורם להם לגמוע הקפה אחת ב-1.37 שעות ו-3.65 שעות בהתאמה. מסתם קטנה פי 10,000 לערך ממסתו של האסטרואיד אותו הם מקיפים.

## קישורים חיצוניים

## הערות שוליים

קטגוריה:אסטרואידים
ביג בנד (אסוואטיני)

**ביג בנד** (באנגלית: **Big Bend**) הוא יישוב השוכן במחוז לובומבו  באסוואטיני.

## גאוגרפיה
ביג בנד ממוקם כ-92 ק"מ ממבבנה וכ-83 ק"מ מלובמבה. בנוסף, היישוב ממוקם על גדות הנהר מפוטו . בנוסף, היישוב ממוקם כ-18 ק"מ מהגבול של אסוואטיני עם מוזמביק וכ-6 ק"מ מהגבול של אסוואטיני עם דרום אפריקה.

## אקלים
האקלים בביג בנד הוא אקלים צחיח למחצה (BSh לפי שיטת קפן). טמפרטורת המקסימום הממוצעת היא 29 מעלות צלזיוס וטמפרטורת המינימום הממוצעת היא 15.8 מעלות צלזיוס. ממוצע המשקעים הוא 561 מילימטרים.

## תנועה ותחבורה
ביג בנד ממוקם ליד הכביש המהיר MR8. ליד היישוב, ישנם שני שדות תעופה (ICAO: FDBS ו-ICAO: FDUB).

## תיירות, תעשייה, כלכלה ומסחר
התעשייה העיקרית של היישוב מבוססת על מטעי סוכר. בנוסף בביג בנד, יש אתר מחנאות, 2 סופרמרקטים, 3 בתי מלון, חנות לספורט אתגרי ומרכז קניות.

## קישורים חיצוניים

* The Edu-care Centre Big Bend Swaziland


## הערות שוליים

קטגוריה:אסוואטיני: ערים
ארמי קוסלה

**ארמי הלן קוסלה** (בפינית: **Armi Helena Kuusela**; נולדה ב-20 באוגוסט 1934) היא דוגמנית פינית, מיס תבל הראשונה (מיס תבל 1952).

## ביוגרפיה
קוסלה נולדה בעיר מוהוס שבמחוז אואולו בפינלנד כרביעית משישה ילדים ולה ארבע אחיות ואח. הוריה הכירו באונטריו שבקנדה שם נולדה אחותה הבכורה ולאחר מכן החליטו לחזור לפינלנד ארץ מולדתם.

היא למדה בבית ספר לבנות בעיר פורבו, שם אהבה התעמלות, שחייה וגלישת סקי. לאחר קבלת תעודת הבגרות שלה היא תכננה ללכת ללמוד לימודיי ספורט באוניברסיטת הלסינקי.

ב-1952 זכתה בתחרות היופי הלאומית "תוצרת פינלנד" (Suomen Neito), בעקבות זאת נסעה לייצג את פינלנד בתחרות מיס תבל המודרנית הראשונה. בתחרות הבינלאומית בחרו בה השופטים למקום הראשון ובכך נהייתה למיס תבל הראשונה.

מיד לאחר זכייתה הופק בפינלנד סרט אודותיה בשם "הנערה היפה ביותר בעולם" (Maailman kaunein tyttö), שם שיחקה בתפקיד עצמה. הסופר מיקה ולטרי לקח חלק בכתיבת התסריט לסרט.

ב-1953 נישאה ונולדו לה חמישה ילדים, היא עסקה רבות בפעילויות לארגוני צדקה.

ב-2012 קיבלה את אות מסדר הוורד הלבן של פינלנד.

## קישורים חיצוניים

*ARMI, באתר Finntimes 
*Armi Kuusela - kauneuskuningatar, Miss Universum 

## הערות שוליים

קטגוריה:דוגמניות פיניות
קטגוריה:זוכות תוצרת פינלנד
קטגוריה:זוכות מיס תבל
קטגוריה:משתתפות בתחרות מיס תבל 1952
קטגוריה:מהגרות מפינלנד לארצות הברית
קטגוריה:מעוטרי מסדר הוורד הלבן של פינלנד
קטגוריה:ילידות 1934
קטגוריה:פינים שנולדו ב-1934
וו ליי (כדורגלן)

**וו ליי** (במנדרינית: **武磊**; נולד ב-19 בנובמבר 1991) הוא כדורגלן סיני אשר משחק בקבוצת שאנגחאי פורט. ליי מחזיק בשיא של כל הזמנים כמלך השערים הגדול ביותר בתולדות סין כשהבקיע עבור שאנגחאי SIPG מהליגה הסינית 151 שערים.

## קריירת מועדונים
### שנגחאי SIPG
וו לי התחיל את קריירת הכדורגל שלו כששיחק עבור שאנגחאי SIPG. את הופעת הבכורה שלו עבור המועדון ערך ב-2 בספטמבר 2006 בהפסד 3–5 נגד יונאן ליג'יאנג דונגבה, מה שהפך אותו לשחקן הצעיר אי פעם לשחקן כדורגל סיני מקצועי בגיל 14 שנים ו-287 ימים. הוא סייע למועדון לזכות באליפות הליגה השלישית ולהעפיל לליגה השנייה בסוף עונת 2007. הוא הבקיע את שער הבכורה שלו במדי המועדון ב-30 אוגוסט 2008 בניצחון 0–2 נגד צ'ינגדאו.

וו הבקיע לראשונה שלושה שערים במשחק ב-2 ביוני 2013 בניצחון 1–6 נגד שנגחאי שנג'ין ועד מהרה ביסס את עצמו כמלך השערים הגדול בתולדות סין. ב-18 במרץ 2018, וו הבקיע ארבעה שערים בניצחון 2–5 נגד גואנגג'ואו והפך לשחקן הסיני השני להבקיע ארבעה שערים במשחק ליגת העל הסינית, אחרי לי ג'יניו בעונת 2006. בעונת 2018, וו ליי הפך למלך השערים בליגת העל הסינית כשהבקיע 101 שערים. הוא זכה בפרס נעל הזהב עם 27 שערים ושבר את השיא להבקעת שערים לעונה בליגת העל הסינית. וו הוא שחקן הכדורגל הסיני הראשון שזכה בגביע כדורגלן השנה בסין, מאז 2008.

### אספניול
ב-28 בינואר 2019, וו עבר ללה ליגה וחתם בקבוצת אספניול תמורת 2 מיליון אירו וחתם על חוזה לשלוש שנים עם אופציה להארכה בשנה נוספת. הוא ערך את הופעת הבכורה שלו ב-3 בפברואר 2019 בתיקו 2-2 נגד ויאריאל, כשעלה כמחליף לדידק וילא בדקה ה-77. הוא הפך לשחקן הסיני השני לשחק בלה ליגה אחרי ז'אנג צ'נגדונג. ב-9 בפברואר 2019, הוא עלה כמחליף וסחט בעיטת עונשין בניצחון 1–2 נגד ראיו ואיקאנו. ב-17 בפברואר 2019, הוא הפך לשחקן הסיני הראשון שפותח בהרכב במשחק הלה ליגה בתיקו המאופס נגד ולנסיה. ב-2 במרץ הבקיע את שער הבכורה שלו במשחק שהסתיים בניצחון קבוצתו 1–3 על ויאדוליד, ובכך הפך לסיני הראשון שמבקיע בלה ליגה.

ב-11 באוגוסט 2022 חזר לליגה הסינית וחתם בשאנגחאי פורט.

## קריירה בינלאומית
וו הוזמן לנבחרת הסינית מתחת לגיל 20 ב-2009 והבקיע תשעה שערים בחמישה משחקים במהלך משחקי אליפות העולם 2010. הופעותיו המרשימות הקנו לו מקום גם בנבחרת הלאומית והוא שיחק באליפות מזרח אסיה בכדורגל ב-2010, כשערך את הופעת הבכורה שלו ב-14 בפברואר 2010 בניצחון 0–2 על נבחרת הונג קונג. כמה חודשים לאחר מכן, חזר וו לנבחרת הלאומית מתחת לגיל 20 לאליפות אסיה עד גיל 19 והוא שיחק בארבעה משחקים והבקיע שני שערים תוך כדי שהוא סייע לסין להעפיל לרבע הגמר. הוא הבקיע את שער הבכורה במדים הלאומיים של הנבחרת הבוגרת ב-28 ביולי 2013 בניצחון 3–4 על נבחרת אוסטרליה במסגרת גביע מזרח אסיה 2013.

נכלל בסגל נבחרת סין לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים סינים
קטגוריה:חלוצי כדורגל סינים
קטגוריה:כדורגלני אספניול
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני נבחרת סין
קטגוריה:כדורגלני גביע אסיה 2023
קטגוריה:כדורגלני שאנגחאי פורט
קטגוריה:סינים שנולדו ב-1991
ברט ודיקי

**ברט ודיקי** (באנגלית: **Bert and Dickie**) הוא סרט טלוויזיה משנת 2012 שהופק על ידי ה-BBC כחלק מהחגיגות לקראת אולימפיאדת לונדון של 2012. הסרט שודר גם בשם "המרוץ לזהב: אולימפיאדת 48" (באנגלית: Going For Gold: The '48 Games). הסרט מתאר את הישגם של דיקי בורנל וברט בושנל באולימפיאדת 1948.

## עלילה
ברט בושנל ודיקי בורנל שובצו לחתור כזוג רק חמישה שבועות לפני תחרות הגמר באולימפיאדת לונדון של שנת 1948.

## צוות השחקנים
* סם הואר – דיקי בורנל
* מאט סמית – ברט בושנל
* ג'פרי פאלמר – צ'ארלס בורנל
* ג'יימס פריין – ג'ק ברספורד
* דאגלס הודג' – ג'ון בושנל
* אנסטסיה היל – לנה בושנל
* אלכסנדרה מואן – רוזלינד בורנל

## קבלה וביקורת
פדי שנאן מהליברפול אקו כתב ש"ברט ודיקי" היא דרמה מרתקת, מרוממת ושובת לב אודות צוות מנצח. ג'יימס ווטסון מהטלגרף ציין את הופעתם של דאגלס הודג' וג'פרי פאלמר. "דאגלס הודג' העביר בצורה מבריקה את הרצון הנואש וכמעט מביך של ג'ון בושנל, שבנו יצליח במקום שהוא נכשל".

## פרסים ומועמדויות
הסרט היה מועמד לפרסים הבאים:

## קישורים חיצוניים

* "ברט ודיקי" באתר ה-BBC

## הערות שוליים

קטגוריה:סרטים המבוססים על סיפור אמיתי
קטגוריה:סרטים ביוגרפיים בריטיים
קטגוריה:סרטי דרמה בריטיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:סרטי 2012
קתרין אן פורסטר

**קתרין אן פורסטר** (באנגלית: **Catherine Ann Forster**) היא פלאונטולוגית אמריקאית המתמחה באבולוציה של אורניתופודים וטקסונומיה של טריצרטופס. היא פרופסור בתוכנית למדעי הגאולוגיה במחלקה לביולוגיה באוניברסיטת ג'ורג' וושינגטון.

ב-1982 פורסטר עשתה תואר ראשון באוניברסיטת מינסוטה, ב-1985 עשתה תואר שני באוניברסיטת פנסילבניה, שם השלימה תואר שלישי ב-1990. עבודת הדוקטורט שלה עסקה בטקסונומיה של טריצרטופס ובשאלה "כמה מיני טריצרטופס היו?", אותה היא עשתה תחת הנחייתו של פרופ' פיטר דודסון. בין השנים 1990–1994 עשתה פוסט-דוקטורט באוניברסיטת שיקגו. ב-2010 תיארה ביחד עם סקוט סמפסון ואנדרו פארקה את הקוסמוצרטופס, מין חדש של דינוזאור צרטופסי. בין השאר היא בעלת אוסף מאובנים ייחודי ממדגסקר שהיא ועמיתיה אספו ותיארו.

## קישורים חיצוניים

* ביוגרפיה באתר אוניברסיטת ג'ורג' וושינגטון

קטגוריה:פלאונטולוגים אמריקאים
קטגוריה:טקסונומים מתארי שמות
רד בול מינכן (הוקי קרח)

ממוזער|סמל הקבוצה הישן, עד 2012.
**מועדון ההוקי קרח רד בול מינכן** (בגרמנית: **Eishockeyclub Red Bull München**) היא קבוצת הוקי קרח מקצוענית ממינכן, גרמניה. המועדון מתמודד בליגת ההוקי קרח הגרמנית (DEL, Deutsche Eishockey Liga), המהווה לרמה הגבוהה ביותר של הוקי קרח מקצועני בגרמניה. המועדון זכה בשלוש אליפויות לאומיות ברציפות, כמו גם בגביע הגרמני בשנת 2010. הקבוצה משחקת את משחקי הבית שלה בהיכל הקרח אולימפיה.

## היסטוריה
לאחר הקמת המועדון **Eishockeyclub HC München 1998** ב-19 בינואר 1998, הקבוצה החלה לשחק בליגת Bezirksliga, במסגרת אליפות המחוז.

המועדון התקדם במהירות בליגות ההוקי בגרמניה בעשור הראשון, עם זכייה בשני תוארי אליפות הליגה הבווארית (Bayernliga). בשנת 2003 המועדון שינה את שמו ל- **Eishockeyclub München**. לאחר שהתקדם בשנת 2003 מהליגה הבווארית לאוברליגה, הקבוצה הפכה לקבוצת **EHC München Spielbetriebs GmbH** בשנת 2004. המועדון התקדם לבונדסליגה השנייה וזכה לראשונה באליפות הבונדסליגה השנייה בשנת 2010.

בחודש יולי 2010, מינכן העפילה לליגה העליונה בהוקי, DEL. יתר על כן, הקבוצה הצליחה להעפיל לפלייאוף בעונה הראשונה שלה ב-DEL. לאחר בעיות פיננסיות שונות הקבוצה קיבלה חסות חדשה בשנת 2012 ושמה שונה ל**רד בול מינכן**. מאז 1 במאי 2013, החברה והמועדון נמצאים בבעלות חברת רד בול.

בעונת 2019 העפילה לגמר ליגת האלופות בהוקי קרח ובעונת 2022 העפילה לחצי גמר הליגה.

בשנת 2025 משחקי הקבוצה מתוכננים לעבור ל-SAP גארדן שנמצא בבנייה.

## תארים

## קישורים חיצוניים

*  

## הערות שוליים

קטגוריה:מינכן: ספורט
קטגוריה:קבוצות הוקי קרח
קטגוריה:רד בול
Wake Up (שיר של אליוט וסמיה)

**Wake Up** (בעברית: **מתעורר**) הוא שיר באנגלית שנכתב והולחן על ידי פייר דומולין ובוצע על ידי אליוט וסמיה. השיר ייצג את בלגיה באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור הוולונית (בלגית-צרפתית). השיר יצא לאור ב-28 בפברואר 2019.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי בלגיה באירוויזיון
ברצלונה (הוקי קרח)

**מועדון הוקי קרח ברצלונה** הוא מועדון הוקי קרח מהעיר באותו השם שבקטלוניה, שמהווה חלק ממועדון הכדורגל בשם זה. כיום מתמודד בליגה הספרדית ואולם הבית מכונה פאלאו דה גל.

## היסטוריה
המועדון נוסד בשנת 1972, לאחר הקמת  Palau de Gel. התואר הראשון היה הזכייה בגביע הלאומי בשנת 1976. באמצע שנות השמונים של המאה העשרים פורקה קבוצת הבוגרים ונותרה רק את קבוצת הנוער.

בשנת 1990 חזר המועדון לתחרות העליונה עם הקמתה מחדש של קבוצת הבוגרים ולאחר מכן המועדון זכה בתחרויות הליגה והגביע בעונת 1996/97 ומאז זכה בשלוש אליפויות נוספות, האחרונה שבהן בעונת 2020/21.

## תארים
* **הליגה הספרדית**:
** **זכייה (6):** 1986/87, 1987/88, 1996/97, 2001/02, 2008/09, 2020/21
* **הגביע הספרדי**:
** **זכייה (6):** 1975/76, 1976/77, 1981/82, 1996/97, 2014/15, 2018/19

## קישורים חיצוניים

* 

## הערות שוליים

קטגוריה:קבוצות הוקי קרח
קטגוריה:ברצלונה (כדורגל)
קטגוריה:ברצלונה: ספורט
הכוכב האדום בלגרד (הוקי קרח)

**מועדון ההוקי קרח הכוכב האדום** (בסרבית: **KHK Crvena zvezda**) הוא מועדון הוקי קרח מבלגרד, סרביה המשחק כיום בליגה הבינלאומית להוקי ובליגת ההוקי הסרבית. המועדון הוא חלק מארגון הספורט הכוכב האדום .

הכוכב האדום הוקם בשנת 1946 ותחילה שיחק בליגת ההוקי קרח היוגוסלבית עד 1991. מאז 1992, המועדון זכה בשש אליפויות הליגה הלאומית בסרביה, כשהאליפות הלאומית האחרונה שלה הגיעה בשנת 2018. הכוכב האדום שיחק שתי עונות בליגה הפנונית ששוחקה בין השנים 2007 ו-2009.

הכוכב האדום משחקת את משחקי הבית בהיכל הקרח פיוניר שבבלגרד.

## תארים והישגים
* **ליגה ההוקי סרבית**
:: **זכייה (6):** 1992, 1993, 1996, 1997, 2005, 2018
:: **סגנות (9):** 1994, 1995, 1998, 2002, 2004, 2006, 2011, 2016, 2017
* **גביע ההוקי הסרבי**
:: **זכייה (4):** 1992, 1996, 1997, 1998
:: **סגנות (3):** 1995, 2000, 2001
* **גביע ההוקי קרח היוגוסלבי**
:: **זכייה(1):** 1980
* **ליגת ההוקי קרח היוגוסלבית**
:: **סגנות (1):** 1985
:: **מקום שלישי (3):** 1961, 1975, 1991
* **ליגת הבלקן**
:: **מקום שלישי (3):** 1995, 1996, 1997
* **הליגה הפנונית**
:: **מקום שלישי (1):** 2009

## ראו גם
* הכוכב האדום בלגרד *(קבוצת הכדורגל)*

## קישורים חיצוניים

* 
* "הכוכב האדום בלגרד" באתר "הוקי סרביה" (התאחדות ההוקי הסרבית)

*
קטגוריה:בלגרד: ספורט
קטגוריה:דפים עם תרגומים שלא נסקרו